Brüssel 14.02.2005

KOM(2005) 45 lõplik

KOMISJONI TEATIS EUROOPA PARLAMENDILE JA NÕUKOGULE

ELi uimastitevastase tegevuskava (2005–2008) kohta{SEK(2005)216}

Sissejuhatus

Uimastid kui nähtus on Euroopa kodanike üks suurimaid probleeme ja kujutab tõsist ohtu Euroopa ühiskonna turvalisusele ja tervisele. ELis on kuni kaks miljonit probleemset uimastitarbijat. Uimastitarbimine on saavutanud kõigi aegade kõrgeima taseme, eriti noorte seas. HIV/AIDSi esinemine uimastitarbijate hulgas tekitab üha enam muret. Et uimastid on ülemaailmne probleem, tegutseb EL mitmesuguste poliitiliste vahendite, näiteks pidades uimastiküsimustes dialoogi mitmete maailma piirkondadega. Seetõttu peab antud probleemile realistlike ja tulemuslike vastumeetmete leidmine jääma Euroopa Liidu poliitiliseks prioriteediks.

2004. aasta detsembris kiitis Euroopa Ülemkogu heaks ELi uimastitevastase strateegia (2005–2012), milles on sätestatud tegevusraamistik, eesmärgid ja prioriteedid kahele järjestikusele komisjoni poolt esitatavale nelja aasta tegevuskavale. Nimetatud strateegia on ELi vabaduse, turvalisuse ja õigluse tugevdamise mitmeaastase Haagi programmi lahutamatu osa. Programmis deklareeritakse, et “vabadusel, turvalisusel ja õiglusel rajaneva ala kaitsmise optimaalne tase eeldab mitmekülgset ja kooskõlastatud tegevust nii ELi kui ka siseriiklikul tasandil...”.

Strateegial on mitu olulist eesmärki:

- saavutada kõrgetasemeline tervisekaitse, heaolu ja sotsiaalse ühtsus, täiendades liikmesriikide võetud meetmeid uimastitarbimise, uimastisõltuvuse ja ühiskonnale ning inimeste tervisele uimastitest tuleneva kahju ennetamisel ja vähendamisel.

- tagada elanikkonna kõrge turvalisus, rakendades selleks uimastite tootmise, piiriülese uimastikaubanduse ja lähteainete kuritarvitamise vastaseid meetmeid ja tugevdades ühtsel lähenemisel põhineva tulemusliku koostöö kaudu uimastitega seotud kuritegevuse vastaseid ennetavaid meetmeid, austades seejuures nõuetekohaselt ELi põhiõiguste ja põhivabaduste väärtusi.

- tugevdada ELi koordineerimismehhanisme, tagamaks et siseriiklikul, piirkondlikul ja rahvusvahelisel tasandil rakendatavad meetmed täiendavad üksteist ja suurendavad uimastivastaste poliitikate tulemuslikkust nii ELi siseselt kui ka tema suhetes teiste rahvusvaheliste partneritega. Viimane eeldab Euroopa seisukohtade selgemat väljendamist ÜRO ja tema spetsialiseeritud allasutuste sellistel rahvusvahelistel foorumitel selliselt, et see kajastaks ELi kui kõnealuse valdkonna rahastaja domineerivat seisundit.

Strateegia keskendub uimastipoliitika kahele peamisele mõõtmele, milleks on nõudluse ja pakkumise vähendamine. Lisaks hõlmab see mitmeid läbivaid teemasid: rahvusvaheline koostöö, teadusuuringud, informatsiooni ja tulemuste hindamine.

Komisjoni kavandatud tegevuskavas arvestatakse komisjoni ELi uimastivastase strateegia ja ELi uimastivastase tegevuskava (2000–2004) lõpliku hindamise[1] järeldusi. Selles keskendutakse eeskätt neile valdkondadele, mille täiendava edasiarendamise vajadusele hindamise tulemusena tähelepanu juhiti. Kavas püstitatakse uuesti mitmed eelmise tegevuskava raames täitmata jäänud eesmärgid. Vastava võrgulehekülje kaudu on komisjon algatanud ka edasise poliitika arutelu kodanikuühiskonnaga. Tegevuskava täitmise käigus laiendab komisjon tunduvalt sellist arvamustevahetust, püüdes kogu ELi ulatuses kaasata erinevaid kodanikuühiskonna esindajaid dialoogi selle üle, kuidas oleks kõige parem uimastiprobleemidega võidelda.

Lõppeesmärki silmas pidades tuleb selgelt mõista, et ei strateegia ega tegevuskava ei ole eesmärgid omaette; ka juhul, kui kõik neis toodud eesmärgid täidetakse, peame konstateerima läbikukkumist juhul, kui tulemuseks ei ole uimastiprobleemi ulatuse mõõdetav kahanemine meie ühiskonnas. Seda ootavad meilt Euroopa kodanikud. Tegevuskava lõppeesmärk on vähendada märgatavalt uimastitarbimise levikut elanikkonna seas ja kahandada keelatud uimastite tarbimisest ning nendega kaubitsemisest ühiskonnale ja inimeste tervisele tulenevat kahju. Mitmete konkreetsete meetmete abil püütakse luua raamistik lähenemisele, mis käsitleks tasakaalustatult nii nõudluse kui ka pakkumise vähendamist.

Nimetatud meetmed peaksid vastama järgmistele kriteeriumitele:

- ELi tasandil rakendatavad meetmed peavad andma selgelt täheldatavat lisaväärtust ja realistlikke ning mõõdetavaid tulemusi.

- Meetmed peavad end rahaliselt ära tasuma ja aitama vahetult kaasa vähemalt ühe strateegias toodud eesmärgi või prioriteedi täitmisele.

- Igas valdkonnas rakendatavate meetmete arv peab olema realistlik.

Metoodika osas koostas komisjon tegevuskava mitte poliitiliste eesmärkide staatilise loendi, vaid dünaamilise poliitika teostamise vahendina. Tegevuskava järgib strateegia eesmärke ja ülesehitust ning keskendub konkreetsetele tulemustele kindlates prioriteetsetes valdkondades. Iga meetme kohta on antud selle hindamiseks vajalikud vahendid ja näitajad. Need töötati välja Narkootikumide ja Narkomaania Euroopa Järelevalvekeskuse (EMCDDA) ja Europoli abiga, kes aitavad komisjonil tegevuskava täitmist jälgida. Sellele tuginedes koostab komisjon vastava aastaaruande ja teeb vajaduse korral ettepanekuid paranduste sisseviimiseks.

Meetmete elluviimise tähtajad ja nende eest vastutajad on kavas selgelt loetletud. Et kava täitmisel graafikus püsida, esitatakse soovitusi nende meetmete täitmiseks või mittetäitmise põhjuste väljaselgitamiseks, mille tähtajad on möödunud või mida ilmselt ei suudeta tähtajaks täita. 2008. aastal viib komisjon läbi kava mõjude hindamise, et selle põhjal esitada teine tegevuskava aastateks 2009–2012. Komisjon korraldab strateegia ja tegevuskava lõpliku hindamise 2012. aastal. Nimetatud hindamised väljuvad pelgalt tegevuskava raamidest ja annavad EMCDDA ning Europoli tehtud töö põhjal üldpildi uimastitarbimise seisust Euroopas.

Käesoleva tegevuskava eesmärgid on ambitsioonikad, kuid see on kooskõlas ELi kodanike ees seisvate probleemide tõsidusega. Kavas on arvestatud subsidiaarsuse ja proportsionaalsuse põhimõtetega ning jäetud küllalt ruumi kohaliku, piirkondliku, siseriikliku ja rahvusvahelise tasandi meetmetele, julgustades samas kõiki osalisi uurima, kuidas need meetmed võiksid üksteist vastastikku toetada ja ELi uimastivastase strateegia eesmärkide täitmist soodustada.

KOORDINEERI-MINE |

Strateegiline eesmärk nr 17[2] Koordineerimisel on eduka uimastivastase strateegia loomisel ja täitmisel keskne roll |

Eesmärk | Kavandatud meede | Tähtaeg | Vastutaja[3] | Hindamisvahend / näitaja² |

1. Tõhus koordineerimine ELi ja riikide tasandil | 1. Liikmesriigid ja komisjon loovad täielikult toimiva uimastivastase võitluse koordineerimismehhanismi ning määravad uimastivastase võitluse koordinaatoriks isiku, osakonna või asutuse | 2007 | LR KOM | KOMi aastaaruanded siseriiklike struktuuride kohta (koostöös EMCDDAga) |

2. Liikmesriigid võtavad vastu uimastivastase võitluse üldise riikliku strateegia ja/või tegevuskava, arvestades seejuures vajalikul määral oma seadusandluse ja haldusstruktuuriga | 2007 | LR | Idem |

2. Tasakaalustatud, multidistsiplinaarse lähenemise tagamine | Liikmesriigid võtavad ELi ühised prioriteedid oma riiklikesse strateegiatesse/tegevuskavadesse üle | 2007 | LR | Idem |

3. Kodanikuühiskonna kaasamine | 1. Komisjon avaldab rohelise raamatu kodanikuühiskonnaga tulemusliku koostöö tegemise mooduste kohta | 2006 | KOM | KOMi roheline raamat |

2. Liikmesriigid võtavad arvesse kõigi asjaomaste organite ja rühmituste eriteadmisi ja -oskusi | 2007 | LR | LR aruanne UHTle arutelude tulemuste kohta aastaks 2008 |

3. Komisjon korraldab Eurobaromeetri uuringu noorte suhtumise kohta uimastitesse | 2008 | KOM | Aruande edastamine |

Strateegiline eesmärk nr 18–19 Uimastivastase poliitika koordineerimine ELi tasandil peaks toimuma uimastiküsimuste horisontaalse töörühma (UHT) kaudu |

4. Tõhus koordineerimine nõukogus | 1. UHT keskendub ELi tegevuskava rakendamisele | Pidev | nõukogu | KOMi iga-aastane arenguülevaade |

2. UHT on nõukogus ELi uimastivastase poliitika koordineerimise juhtiv foorum. UHT tegevuse tulemuslik koordineerimine teiste uimastiküsimustega (k.a välissuhted) tegelevate nõukogu töörühmadega | Pidev | nõukogu | 2005. aastaks vaadatakse üle UHT volitused UHTs uimastite ja välissuhetega seotud küsimustes peetavate arutelude tulemused edastatakse vastavatele geograafilistele töörühmadele ja vastupidi |

Strateegiline eesmärk nr 20 Rahvusvaheline koostöö on valdkond, kus koordineerimine on väga oluline |

5. Süstemaatiline uimastivastase poliitikaga arvestamine suhete ja lepingute sõlmimisel asjakohaste kolmandate riikidega | 1. Nõukogu tagab ELi erinevate piirkondade jaoks koostatud tegevuskavade vastuvõtmise üksnes tingimusel, et nende täitmiseks eraldatakse piisavalt ressursse | Pidev | nõukogu | KOMi aruanne 2008. aastaks |

2. Kolmandate riikide/piirkondadega sõlmitavatesse uutesse lepingutesse lisatakse eraldi punkt uimastivastase koostöö kohta | Iga aasta | nõukogu KOM | Uute lepingute arv, kus uimastivastane koostöö on eraldi välja toodud |

Strateegiline eesmärk nr 21 Uimastivastase võitlusega seotud küsimuste ja poliitikavaldkondade koordineerimise eest vastutavad siseriiklikud asutused annavad oma panuse ELi tegevuskavade praktilisse täitmisse siseriiklike programmide täitmise raames |

6. Regulaarne foorum tegevuse koordineerimiseks ELi tasandil | Eesistujariik loob uimastivastase võitluse koordinaatoritele võimaluse kokku tulla, et vahetada teavet oma riikides toimuva arengu kohta, uurida koostöö laiendamise võimalusi ja keskenduda ELi tegevuskava rakendamisele | Kaks korda aastas | EIR LR KOM | Nõupidamiste tulemused |

NÕUDLUSE VÄHENDAMINE |

Strateegiline eesmärk nr 22 Uimastitarbimise, uimastisõltuvuse ja uimastitega seotud sotsiaalsete ja terviseriskide mõõdetav vähendamine |

Eesmärk | Kavandatud meede abinõu | Tähtaeg | Vastutaja | Hindamisvahend /näitaja |

7. Uimastinõudluse vähendamise meetmete ulatuse ja nende tulemuslikkuse suurendamine ning kättesaadavuse parandamine | Uimastinõudluse vähendamise programmide tulemuste hindamise tagamine ja hinnatud parimate meetodite tõhus levitamine. EMCDDA’ EDDRA (narkootikuminõudluse vähendamise meetme vahetusprogrammi) andmebaasi ja teiste andmebaaside senisest tulemuslikum kasutamine ja regulaarne ajakohastamine | 2007 | LR EMCDDA | EDDRAs olevate hinnatud uimastinõudluse vähendamise programmide arv; EDDRA kasutajate arv Kooliõpilaste uimastitarbimine ja nende suhtumine uimastitega seotud ohtudesse (EMCDDA) |

Strateegiline eesmärk nr 25.1 Ennetusprogrammide, sealhulgas suunatud ja pere/kogukonnapõhise ennetuse tulemuslikkuse ja kättesaadavuse parandamine |

8. Koolides korraldatavate ennetusprogrammide tulemuslikkuse ja kättesaadavuse parandamine | Tagada nii lubatud kui keelatud uimastite ja polünarkootiliste ainete tarbimist hõlmavate põhjalike ennetusprogrammide võtmine koolide õppekavadesse või nende võimalikult laia rakendamine | 2007 | LR | LR arv, kus koolides toimub põhjalik programmipõhine ennetustöö; programmidega haaratud õpilaste osakaal |

9. Suunatud ennetustöö korraldamine. Uute sihtrühmade mõjutamismeetodite väljatöötamine (nt Interneti kaudu) | Teatud sihtrühmadele (nt riskiperekonnad, koolidest väljalangejad) ja eluvaldkondadele (nt uimastitarbimine sõiduki juhtimisel, tööl, meelelahutuskohtades) suunatud ennetusprogrammide väljatöötamine ja täiustamine | 2007 | LR KOM | Teatud sihtrühmadele mõeldud ennetusprogrammide kättesaadavuse määr (EMCDDA) KOMi uuring alkoholi, uimastite ja ravimite mõju kohta aastaks 2008 LR aruanne UHTle (töökohal uimastitetarbimist käsitlevate programmide ulatusest) aastaks 2008 Meelelahutusasutustele suunatud ennetusprogrammide arv, ulatus ja tulemuslikkuse hinnang (EMCDDA) |

Strateegiline eesmärk nr 25.2 Varase sekkumise programmide kättesaadavuse parandamine (suunatud eeskätt noortele, kes on proovinud psühhoaktiivseid aineid) |

10. Riskitegurite varase avastamise ja varase sekkumise meetodite täiustamine | Potentsiaalsete uimastitarbijatega kokku puutuvate töötajate koolitusse viiakse sisse uimastitarbimise avastamise õpetus | Pidev | LR | Vastavat väljaõpet saavate töötajate hinnangulist osakaalu käsitlev LR aruanne aastaks 2008 Esmakordselt uimasteid tarbinute/ esmakordselt ravi vajanute vanus (EMCDDA) |

Strateegiline eesmärk nr 25.3 Suunatud ja mitmekülgsete raviprogrammide, sealhulgas integreeritud psühhosotsiaalse ja farmakoloogilise ravi kättesaadavuse parandamine |

11. Suunatud ja mitmekesiste ravi- ja rehabilitatsiooniprogrammide olemasolu ja kättesaadavuse tagamine | 1. Erinevaid psühhosotsiaalseid ja farmakoloogilisi lähenemisviise hõlmavate ja ravivajadustele vastavate ravimeetodite kättesaadavus | Pidev | LR | Ravi vajaduse ja ravivõimaluste kättesaadavuse näitajad (EMCDDA) |

2. Strateegiate ja juhiste väljatöötamine, et muuta teenused kättesaadavamaks neile uimastitarbijatele, kelleni olemasolevad teenused ei jõua | Pidev | LR | Idem |

3. Rehabilitatsiooni- ja sotsiaalse reintegreerimisprogrammide kättesaadavuse ja ulatuse parandamine | Pidev | LR | Programmidega hõlmatud isikute arv |

12. Raviteenuste kvaliteedi tõstmine | Uimastisõltlaste ravi miinimumnõuete alane kokkulepe ELi tasandil | 2008 | nõukogu KOM | KOMi ettepanek aastaks 2007 |

13. Narkomaanidele vanglakaristuse määramise asemel alternatiivide ja narkomaanidest vangidele osutatavate teenuste arendamine | 1. Uimastitega seotud seaduserikkumisi toime pannud uimastisõltlaste vanglakaristust asendavate alternatiivide tõhus kasutamine ja arendamine | Pidev | LR | LR aruanne UHTle aastaks 2008 |

2. Vangidele osutatavate ennetus-, ravi- ja kahjulike tagajärgede leevendamise teenuste, vanglast vabanejatele osutatavate reintegreerimisteenuste ja vanglates toimuva uimastitarbimise jälgimise/analüüsimise meetodite täiustamine | Pidev | LR KOM | KOM esitab soovitusettepaneku aastaks 2007 |

Strateegiline eesmärk nr 25.4 HIV/AIDSi, hepatiidi, muude nakkuste, haiguste ja uimastitega seotud sotsiaalsete ja tervisekahjude ennetus- ja raviteenuste kättesaadavuse parandamine |

14. Uimastitarbimisega seotud terviseriskide ennetamine | Nõukogu soovituse (uimastisõltuvusega seotud tervisekahjustuste ennetamise ja leevendamise kohta) rakendamine | Pidev | LR | KOMi aruanne aastaks 2006 |

15. Kahjulike tagajärgede leevendamise teenuste olemasolu ja kättesaadavus | Teenuste, sealhulgas asendus- ja hooldusravi, süstlavahetuse jms teenuste kättesaadavuse tagamine uimastisõltlastele | Pidev | LR | Laiali jagatud süstalde arv; uimastikasutajate arv, kellega on kontakti võetud (EMCDDA) Ravi vajaduse ja kätte-saadavuse näitajad (EMCDDA) |

16. HIV/AIDSi, hepatiit C ja muude vere kaudu levivate nakkushaiguste leviku tõkestamine | Põhjalike HIV/AIDSi, hepatiit C ja muude vere kaudu levivate nakkushaiguste tõrje programmide täitmise tagamine, sealhulgas kõiki riskirühmi teenindavate asutuste vaheline koostöö ja tegevuse kooskõlastamine | Pidev | LR KOM | HIVi, hepatiit C ja teiste nakkushaiguste levimuse näitajad (EMCDDA) |

17. Uimastitega seotud surmajuhtude arvu vähendamine | Uimastitega seotud surmajuhtumite vähendamise seadmine konkreetseks eesmärgiks kõigil tasanditel koos spetsiaalselt selleks kavandatud sekkumismeetmetega | Pidev | LR | Uimastitega seotud surmajuhtude näitaja (EMCDDA) |

PAKKUMISE VÄHENDAMINE |

Strateegiline eesmärk nr 27.1 Õiguskaitsealase koostöö tugevdamine ELis nii strateegilisel kui ka kuritegude ennetamise tasandil, et tugevdada operatiivmeetmeid uimastite ja lähteainete kuritarvitamise vallas |

18. Sünteetiliste uimastite tootmise ja pakkumise vähendamine | Varasematel kogemustel põhineva pikaajalise lahenduse väljatöötamine, et kasutada kohtuekspertiisi analüüsi tulemusi sünteetiliste uimastite profiili määratlemiseks õiguskaitses kasutamiseks | 2008 | LR KOM Europol | KOMi aruanne |

19. Uimastikuritegevusega seotud rahapesu sihikulevõtmine | Ühiste operatiivprojektide läbiviimine | Pidev | LR Europol Eurojust | Algatatud või lõpuleviidud projektide arv Avastatud ja läbilõigatud uimastitega seotud kuritegeliku rahavood |

20. Konfiskeeritud varade kasutamine uimastivastaste projektide rahastamiseks | Sellise fondi loomise võimaluste uurimine, mille vahendid tulevad uimastite tootmise ja müümisega teenitud vara konfiskeerimisest ja mida kasutatakse ühiste operatiivprojektide rahastamiseks | 2007 | KOM | Uuring parimate kogemuste kohta sellise fondi moodustamisel |

21. Uimastikaubanduse ja terrorismi rahastamise vaheliste võimalike seoste uurimine | Uuring uimastikaubanduse ja terrorismi rahastamise vahel eksisteerida võivatest seostest | 2007 | LR KOM | Uuringu lõpetamine |

22. Uimastitega seotud kuritegevuse ennetamise tugevdamine | Uimastitega seotud kuritegevuse ulatuse hindamine ELis | 2006 | LR EMCDDA | EMCDDA esitab aastaks 2008 KOMile kokkuvõtte seniste uuringutest Tänaval müüdavate uimastite tegelik või oletatav kättesaadavus, hind, puhtus ja kangus (EMCDDA) |

23. Uimastitega seotud kuritegude tõkestamise tavade uurimine kolmandates riikides | Uuringu läbiviimine uimastitega seotud kuritegevuse tõkestamise kogemuste kohta kolmandates riikides | 2008 | KOM | Uuringu lõpuleviimine |

24. Õiguskaitseorganite väljaõppe tugevdamine | CEPOLi (Euroopa Politseiakadeemia) iga-aastastesse töökavadesse lülitatakse rohkem spetsiaalselt uimastitootmise ja -kaubanduse vastasele võitlusele suunatud õiguskaitseorganite koolituskursuseid | 2006 | CEPOL | Vastava täiendava koolituse lülitamine CEPOLi aasta töökavasse alates aastast 2007 |

Strateegilised eesmärgid nr 27.2 – 27.3 Liikmesriikidevahelise tõhusa õiguskaitsealase koostöö tugevdamine, kasutades kehtivaid raamistikke ja vahendeid Narkootiliste ja psühhotroopsete ainete ebaseadusliku sisse- ja väljaveo tõkestamine ning vastavad karistused |

Eesmärk | Kavandatav abinõu | Tähtaeg | Vastutaja | Hindamisvahend /näitaja |

25. Arendada ja tugevdada õigusaitsealast koostööd liikmesriikide vahel ja vajadusel kolmandate riikidega, Europoli ja/või Eurojustiga rahvusvahelise organiseeritud uimastitootmise ja -kaubanduse küsimustes | 1. Ühiste operatiivprojektide (nt ühised uurimisrühmad, ühised tollioperatsioonid ning Euroopa transpordipolitsei koostöövõrgustik) elluviimine | Pidev | LR Europol Eurojust | Algatatud või lõpuleviidud ühiste operatiivprojektide arv Konfiskeeritud uimastite ja lähteainete kogused Kahjutuks tehtud kuritegelike grupeeringute arv Likvideeritud ebaseaduslike laboratooriumite arv |

2. Europol koostab ja tutvustab hinnangut ohu kohta, mida kujutab ELile uimastite tootmine ja pakkumine | Iga kahe aasta tagant | LR Europol | Hindamisaruanne |

26. Võitlus raske kuritegevusega seoses keemiliste lähteainete kuritarvitamisega, tugevdades õiguskaitsealast koostööd liikmesriikide vahel ja vajaduse korral kolmandate riikidega, Europoli ja/või Eurojustiga | Ühiste operatiivprojektide (näiteks Lähteainete Euroopa Ühisüksus) elluviimine | Pidev | LR Europol Eurojust | Algatatud või lõpuleviidud ühiste operatiivprojektide arv Konfiskeeritud uimastite ja lähteainete kogused Kahjutuks tehtud kuritegelike grupeeringute arv |

27. Lähteainete, eriti ELi imporditavate sünteetiliste uimastite lähteainete kuritarvitamise ennetamine | 1. ELi lähteaineid käsitleva seadusandluse rakendamine, eriti koostöö LR vahel sünteetiliste uimastite lähteainete impordi kontrollimisel, ning tollikontrolli tugevdamine ELi välispiiridel | Pidev | LR KOM | Kehtestatud riski järelevalvemeetmete arv |

2. ÜRO Rahvusvahelise Narkootikumide Kontrollinõukogu operatsioonide, eriti projekti „Prisma“ toetamine | Pidev | LR KOM Europol | Algatatud või lõpuleviidud operatsioonide arv |

Strateegiline eesmärk nr 27.5 Tugevdada õiguskaitsetegevust, mis on suunatud ELi välistele riikidel, eeskätt uimasteid tootvad ja nende tarnemarsruutide äärsed riigid |

28. Luua ja laiendada liikmesriikide kontaktametnike võrgustikke uimasteid tootvates või nende tarnemarsruutide äärsetes riikides | 1. Iga võrgustiku liikmed kohtuvad, et arutada operatiivkoostöö ja LR poolt kolmandates riikides rakendatavate meetmete tõhustamist | Kaks korda aastas | LR | Peetud koosolekute arv |

2. Operatsioonide korraldamine koos kolmandate riikide õiguskaitseorganitega | Pidev | LR | Algatatud ja lõpuleviidud operatsioonide arv |

RAHVUSVAHELINE KOOSTÖÖ |

Strateegiline eesmärk nr 30.1 Euroopa Liidu kooskõlastatud, tõhus ja senisest nähtavam tegutsemine rahvusvahelistes organisatsioonides ja foorumitel |

Eesmärk | Kavandatav abinõu | Tähtaeg | Vastutaja | Hindamisvahend /näitaja |

29. ELi ühis-seisukohtade vastuvõtmine uimastite küsimustes rahvusvahelistel foorumitel | UHT valmistab ette ELi seisukohad uimastiküsimusi käsitlevateks rahvusvahelisteks nõupidamisteks. ELi koordineerimiskoosolekud toimuvad samal ajal ÜRO narkootikumide komisjoni ja muude kohtumistega | Iga aasta | EIR LR KOM | Vastavateks rahvusvahelisteks nõupidamisteks ettevalmistatud ELi seisukohtade arv |

30. ELi lähenemisviisi kooskõlastamine ja propageerimine uimastiküsimustes | Eesistujariigil ja/või komisjonil on juhtiv roll ELi tasakaalustatud lähenemisviisi kooskõlastamisel ja propageerimisel | Iga aasta | EIR LR KOM | ELi avalduste arv |

31. ELi ühisresolutsioonide tutvustamine ja muude resolutsioonide propageerimisele kaasaaitamine | ÜROs, eriti narkootikumide komisjonis, püüab eesistujariik jälgida, et resolutsioonid esitataks ELi ühisresolutsioonidena ja/või et ELi toetaks muid resolutsioone | Iga aasta | EIR LR KOM | ELi ühisresolutsioonide ja nende resolutsioonide arv, mida ta on toetanud |

Strateegiline eesmärk nr 30.2 Erilise rõhu asetamine kandidaatriikidele ja potentsiaalsetele kandidaatriikidele, nagu näiteks stabiliseerimis- ja assotsiatsiooniprotsessiga seotud riikidele |

32. Kandidaatriikide ja stabiliseerimis- ja assotsiatsiooniprotsessis osalevate riikide abistamine | Nimetatud riikidele tehnilise jms abi andmine, et tutvustada neile ELi acquis’d ja aidata neil teostada vajalikke meetmeid | 2008 | LR KOM EMCDDA Europol | Lõpuleviidud projektide arv; kulud ja nende osa nimetatud riikide abistamise kogukuludest |

33. Kandidaatriikidele EMCDDA’ ja Europoli töös osalemise võimaldamine | Lepingute sõlmimine kandidaatriikidega | 2008 | nõukogu KOM | Sõlmitud koostöölepingute arv |

Strateegiline eesmärk nr 30.3 Kolmandate riikide, sealhulgas Euroopa naabruspoliitikaga hõlmatud maade ja uimastite peamiste tootja- ning transiitmaade abistamine, et nad suudaksid tulemuslikult vähendada nii uimastite nõudlust kui ka pakkumist |

34. Euroopa naabruspoliitikaga hõlmatud riikide abistamine | 1. Euroopa naabruspoliitika tegevuskavade uimastivastase võitluse osa rakendamine | 2008 | LR KOM | Rakendatud uimastivastaste sätete arv |

2. ELi-Venemaa organiseeritud kuritegevuse vastase tegevuskava uimastivastase võitluse osa rakendamine | 2006 | LR KOM | Rakendatud uimastivastaste sätete arv |

35. Kolmandate riikide ja piirkondade abistamine | Abi sidumine ELi poolt mitmesuguste piirkondadega vastu võetud uimastivastase võitluse tegevuskavadega. Iseäranis Afganistani abistamine seoses tema uimastikontrolli strateegia väljatöötamisega ja naabermaade abistamine, et toetada piirkondlikku lähenemisviisi | 2008 | LR KOM | Lõpuleviidud projektide arv; kulud ja nende osa antud riikide/piirkondade abistamise kogukuludest |

36. ELi kolmandate riikide/piirkondade probleemides aktiivse poliitilise osalemise jätkamine ja arendamine | 1. Selliste mehhanismide kasutamine nagu uimastialase koostöö- ja koordineerimismehhanism ELi/Ladina-Ameerika ja Kariibi mere maade vahel ning uimastiprobleemide troika nõupidamised | Pidev | nõukogu KOM | Aastaaruanded nimetatud mehhanismide kasutamise kohta |

2. Tegevuse ja meetmete läbivaatamine ja vajadusel uute prioriteetide püstitamine uimastivastastes tegevuskavades, mille EL on võtnud vastu koos: - Ladina-Ameerika ja Kariibi mere maadega - Kesk-Aasia riikidega - Balkani poolsaare lääneosa riikidega | 2006 2007 2008 | nõukogu KOM | Aruannete läbivaatamine |

37. Kolmandatele riikidele/piirkondadele antava abi sidususe suurendamine | 1. Teabe vahetamine kolmandates riikides ja piirkondades teostatavate operatiivmeetmete kohta | Iga aasta | nõukogu KOM | KOMi aastaaruanne |

2. Koostööprogrammides sisalduvate EÜ ja liikmesriikide uimastivastaste projektide hindamine | 2008 | LR KOM | LR ja KOMi aruanded nõukogule |

3. Tehnilises abis esineva kattumise ja puuduste väljaselgitamine | 2008 | nõukogu KOM | Kolmandates riikides ja kandidaatriikides teostatavate tehnilise abi projektide andmebaasi ajakohastamine KOMi poolt vastavalt LRidelt saadavale informatsioonile. KOMi aruanne nõukogule |

INFORMATSIOON, UURINGUD JA HINDAMINE |

31. strateegiline eesmärk Uimastiprobleemi parem mõistmine ja optimaalsete vastumeetmete väljatöötamine |

Eesmärk | Kavandatud meede | Tähtaeg | Vastutaja | Hindamisvahend /näitaja |

38. Täiesti usaldusväärsete ja võrreldavate andmete saamine epidemioloogiliste põhinäitajate kohta | Viie peamise epidemioloogilise näitaja täielik rakendamine, vajaduse korral nende näitajate kohandamine | 2008 | LR EMCDDA | LR aruanded, kus tuuakse välja rakendamisel ilmneda võivad probleemid |

39. Uimastitarbimise olukorra kohta usaldusväärsete andmete saamine | ELi uimastivastase strateegia ja tegevuskavade näitajate ja hindamisvahendite ühtse loetelu koostamine | Pidev | KOM EMCDDA Europol | KOMi aastaülevaade EMCDDA ja Europoli abiga |

40. Täpse teabe saamine uimastitarbimise ja -turgude uutest seostest ja arengutest | Kokkulepe ELi uute arengutrendide avastamise, jälgimise ja neile reageerimise mehhanismide kohta | 2008 | nõukogu | KOMi ettepaneku väljatöötamine (koostöös EMCDDA ja Europoliga) aastaks 2007 |

41. Prognooside koostamine seoses avaliku sektori kuludega uimastiküsimustes | Liikmesriigid ja komisjon koostavad uimastitega seotud otseste ja kaudsete kulude prognoosid | 2006 | LR KOM | EMCDDA abiga koostatavad uimastitega seotud õiguskaitsekulude, tervisekaitse- ja sotsiaalküsimustele tehtavate kulude ja rahvusvahelise koostöö kulude prognoosid |

Strateegiline eesmärk nr 31.2 Kõik ELi tegevuskavad peaksid sisaldama ELi tasandil toetatavaid prioriteetseid uurimisteemasid, võttes arvesse uimastiprobleemi kiiret arengut |

42. Uimastisõltuvuse tekkimist, sõltuvust ja selle ravi mõjutavate tegurite parem tundmine | Uimastitarbimist ja sõltuvuse tekkimist mõjutavate biomeditsiiniliste, psühhosotsiaalsete ja muude tegurite uurimise toetamine liikmesriikides ja ühenduse uurimis- ning arendustegevuse programmi raames | Pidev | LR KOM | Uurimisteemade määratlemine ja nende lülitamine raamprogrammi ning tööprogrammidesse, samuti riiklikesse uurimisprogrammidesse Uurimisprogrammist alguse saanud edukate uimastivaldkonna rakenduste ja LR tasandil toetatavate projektide arv |

43. Uimastiuuringute tippkeskuste võrgustiku loomine | Uurimisvõrgustike, ülikoolide ja spetsialistide toetamine ressursse optimaalselt kasutavate ja uuringu-tulemusi efektiivselt levitavate tipp-keskuste võrgustike loomisel/arendamisel | 2007 | KOM | KOMi aruanne võrgustike arengu ja vajalike rahaliste vahendite kohta |

Strateegiline eesmärk nr 32 Tuua ELi tasandil selgelt välja käimasolevate ettevõtmiste ja meetmete tugevad ja nõrgad küljed |

44. Pidev ja üldine hindamine | 1. Komisjon esitab nõukogule ja Euroopa Parlamendile tegevuskava täitmise arenguülevaated ja täheldatud puuduste kõrvaldamise ning võimalikele uutele probleemidele reageerimise ettepanekud | Iga aasta | KOM | Arenguülevaated |

2. Komisjon korraldab mõjude hindamise, et selle tulemuste põhjal pakkuda välja tegevuskava aastateks 2009–2012 | 2008 | KOM | EMCDDA ja Europoli abiga teostatav mõjude hindamine |

45. Uimastialase seadusandluse jõustamise süsteemide vastastikuse hindamise järelmeetmed liikmesriikides | Parimaid tavasid käsitlevate soovituste rakendamise ulatus | 2006 | nõukogu | Nõukogu aruanne ja soovitusettepanek |

[1] KOM (2004) 707 (lõplik).

[2] Numeratsioon vastab ELi uimastivastase strateegia (aastateks 2005-2012) numeratsioonile

[3] Eesistujariik = EIR, Liikmesriigid = LR, Komisjon = KOM